2019 PUBLIC EXAMINATION Filipino Continuers Level Section 1: Listening and Responding Transcript © 2019 NSW Education Standards Authority
Section 1, Part A Question 1, Text 1 MALE: Hello Sabrina, handa ka na ba? Padating ka na dito? FEMALE: Teka eh meron pa akong ipriprito. MALE: Ganun ba, sige huwag mo lang kalilimutan na mayroon dalawang bata na allergic sa mani. Kaya mag-ingat ka sa mantika na iyong gagamitin. FEMALE: Buti na lang at pinaalala mo. Muntik ko nang gamitin ang mantika na pinagprituhan ko ng mani. Palitan ko muna ng bago. MALE: Hugasan mo ng mabuti ang kamay mo ha. FEMALE: Meron pa ba akong nakalimutan? MALE: Gumamit ka din ng malinis na kagamitang panluto. FEMALE: Sige hintayin nyo na lang ako. - 2 -
Question 2, Text 2 MALE : Ano hindi ka pa ba tapos diyan sa telepono mo Michelle? FEMALE: Malapit na teka lang Manny. MALE: Lagi kang nasa telepono, kailangan bawasan mo. Alam mo ba na ang paggamit ng mobile phone ay hindi nakakabuti sa tao. FEMALE: Sus naniniwala ka naman sa mga balibalita. Eh ikaw meron ka din mobile phone ah. MALE: Hindi naman ako ganun ka adik katulad mo. Lagi ka na lang nasa mobile phone. Hindi pa nangangalahati tanghalian mo babalik na tayo sa trabaho. Ang mga mata mo laging kumikirot at ang ulo mo sumasakit palagi dahil yan sa kakatutok mo sa mobile phone na yan. FEMALE: Alam mo naman na ako ay nag-iisa dito sa Maynila. Ito lang ang paraan ng pakikikomunikasyon ko sa aking kapamilya. Lalo na yung nasa malalayong lugar dahil dito nasasabi ko agad ang mga mahahalagang pangyayari o mga biglaan na pangyayari na dapat nilang malaman. Lalo na kung kailangan nila ang aking tulong. Dahil dito napapasaya ako kung nagtext o nag mensahe sa akin sina Inay. MALE: Sigurado ka bang hindi mo napapabayaan ang iyong sarili? FEMALE: Ayan, na post ko na. Tara na. Sumasakit na batok ko sa 'yo. At pati na ang aking mga tenga sa mga pinagsasabi mo. MALE: Ayan sabi ko na nga ba eh! - 3 -
Question 3, Text 3 MALE: Nay, yun po talaga ang gusto ko. FEMALE: Hindi kita talaga maintindihan, Jaedenn. Sasayangin mo lamang ang iyong mga pinaghirapan. MALE: Nais ko pong mag-isang taong agwat bago mag kolehiyo at maranasang maglakbay mag- isa, makilala iba ibang tao at matuklasan ang mga ibat-ibang magagandang tanawin ng ating bansa. FEMALE: Maaari mo naman yan magawa tuwing bakasyon. Bakit pa kailangan mong huminto ng isang taon? Paano ka mabubuhay mag-isa? Ni hindi ka pa nga marunong magsaing! Ano ang kakainin mo? MALE: Inay, wala po ba kayong tiwala sa akin? FEMALE: Hindi sa wala akong tiwala sa iyo Jaedenn, ako ay nag-aalala lamang kung paano ka mabubuhay. Saan ka titira? MALE: Meron po akong ipon Inay. Marunong din po akong mag saing pero hindi nyo po ako binibigyan ng pagkakataon gawin ito. Marami na din po akong alam lutuin. Nakausap ko na po ang iba nating kamag-anak sa probinsya na nais kong bisitahin. FEMALE: Kung ikaw ay hihinto ng isang taon, malilimutan mo ang iyong mga pinag-aralan. Paano kung mag-iba na naman ang iyong isipan at magdesisyong di na tumuloy sa pag-aaral. Ano na mangyayari sa iyong kinabukasan? Hindi mo rin makakasabay sa unibersidad ang iyong mga kaklase sa hayskul. Paano mo matitiyak na ikaw ay hindi malalagay sa panganib? MALE: Hindi ko po yun masisigurado subalit ako ay mag-iingat. Nay, kayo rin po ang nagturo sa akin kung paano magtiwala sa mga tao at paano ipagtanggol ang aking sarili. Alam ko po na hindi tiyak ang aking plano, ako rin po ay natatakot subalit maliwanag sa akin ang mga pakinabang ng paglalakbay ng nag-iisa. Magiging masaya itong alaala habang buhay. FEMALE: Ay naku! Mahirap pag-usapan ito sa telepono. Pag-uwi mo na lang tayo mag-usap. - 4 -
Section 1, Part B Question 4, Text 4 FEMALE: Nabasa ko ang iyong report pampaaralan Jeremy. Bilang punong-guro, kinakailangan ka naming paulitin ng ikalabing-isang baitang. MALE: Pasensya na po Miss, hindi ako nakapasok sa eskuwela ng tatlong linggo kasi nagkasakit ang aking ina. FEMALE: Ikinalulungkot kong marinig ang nangyari sa iyong ina, ngunit kailangan kong isipin ang mataas na pamantayan ng edukasyon sa paaralang ito. Ang isa pang paraan ay lumipat ka ng paaralan na papayag magpatuloy ka sa ika-labing dalawang baitang. MALE: Ayoko pong biguin ang aking mga magulang. Eh ... kung tapusin ko po at isumite ang lahat ng aking mga gawain? Papayagan niyo na po ba akong magpatuloy? Magiging seryoso at magsisikap talaga ako. - 5 -
Question 5, Text 5 Magandang gabi sa inyong lahat. Kinagagalak kong maging bahagi ng mahalagang araw na ito, ang pagb sentro. Ang pagbubukas nito ay simula ng pangitain resulta ng ating mas pagsisikap. ubukas at inagurasyon ng ating using pagpaplano at maraming Ang una kong gustong pasalamatan ay si Dr Jeffrey Garcia. Hindi siya nagdalawang isip na ipagamit ng libre ang kanyang lupa at siya rin ang pasimuno sa proyekto na ito. Salamat kay Mayor Leo na nangako ng walang patid na suporta. Salamat din sa iba pang mga tagapagtaguyod. Lubha akong nasisiyahan para sa ating mga kabataan at kanilang mga pamilya na makikinabang sa Sentrong ito. Kahanga-hangang mga pasilidad ang napasaatin ngayon sa komunidad. Mayroon tayong languyan na kasing laki ng pang-Olympics, makabagong basketbolan, at kumpletong 'gym' na may mataas na antas ng teknolohiya. Maaari na tayong magdaos ng mga 'Inter-barangay' na kompetisyon na kung saan ang pinakatatanging lakas ng bawat barangay ay maipapakita. Lahat sila ay maiinggit. Mga ka-barangay, isang malaking karangalan na opisyal na buksan ang JG Sentrong Pampalakasan at Libangan. Simulan na ang laban! - 6 -
Question 6, Text 6 FEMALE: Magandang hapon mga tagapakinig. Ito po si Kathy Guerrero mula sa Tripol P Radyo. Ako ay nagbobrodkas ngayon mula sa Santino Bay Festival at kasama ko ang isa sa mga nagsaayos ng pista. Mang Berting, narito po tayo live sa Tripol P. MALE: Maligayang pagdating sa aming magandang nayon Mam Kathy. Sana ay kasing ganda ang daan papunta sa aming nayon - pagkalubak-lubak! FEMALE: Medyo malubak nga Mang Berting. Pero masaya naman akong tumahak. Mga tagapakinig, napakaraming nangyayari sa paligid ko. May mga tradisyonal na kasuotan, sirkero, mga taong nagtatawanan, nagsasayawan... Mang Berting, sino yung dalawang kahanga- hangang mananayaw na iyon? MALE: Mga anak ko po yan at nagensayo sila ng ilang buwan. Ipinagmamalaki ko sila at ang kanilang tungkulin para mapanatiling buhay ang mga tradisyon ng kapistahang ito. FEMALE: Galing-galing talaga nila. Mahusay kumilos at sadyang malumanay, talagang tradisyonal. MALE: Ang mga tradisyon ng Pista ng Santino Bay ay ipinagmamalaki namin. Ito ang panlimampung taong pagdiriwang ng kapistahan. FEMALE: Limampung taon? Wow hanep naman! Sandali lang, parang ginugutom ako ng husto sa amoy ng isda na niluluto doon. Patikim naman niyan Mang Berting? Ay naku! Pagkasarap naman! Mga tagapakinig, nararanasan ko po talaga ngayon ang buhay balik-barrio. Maraming salamat po ulit Mang Berting. Kasiyahan kong mabisita ang inyong liblib at napakagandang lugar. - 7 -